Diari Oficial de la Generalitat Valenciana


Sumari del DOGV 5137, del 17-11-2005 (2005/12109)

RESOLUCIÓ d'11 d'octubre de 2005, del director general d'Ensenyament, per la qual s'autoritza la renovació de les entitats vinculades al Centre Específic d'Educació a Distància.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/12626


Data del document
:   11-10-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Centre Valencià d'Educació d'Adults A Distància
    * ensenyament a distància
    * educació permanent
    * centre d'ensenyament
    * reglament intern
    * educació d'adults

RESOLUCIÓ d'11 d'octubre de 2005, del director general d'Ensenyament, per la qual s'autoritza la renovació de les entitats vinculades al Centre Específic d'Educació a Distància. [2005/12261]
  
En virtut del Decret 105/2001, de 12 de juny, del Govern Valencià, es va crear l'Institut Valencià per al Desenrrotllament de l'Educació a Distància (IVADED).
  
En l'Orde de 12 de setembre de 2002, de la Conselleria de Cultura i Educació, per la qual cosa s'estableix l'organització i el funcionament de l'Institut Valencià per al Desenrotllament de l'Educació a Distància (IVADED), s'estableix, en la disposició addicional tercera que aquelles entitats que tenien la consideració d'entitats vinculades al Centre Valencià d'Educació d'Adults a Distància (CEVEAD) per la coordinació, orientació i suport de l'alumnat amb característiques específiques que cursen programes del Cicle I i II de la Formació Bàsica de Persones Adultes, continuaran tenint la mateixa consideració i per als mateixos fins, respecte al CEED.
  
El Decret 115/2003, d'11 de juliol del Consell de la Generalitat, que aprova el Reglament Orgànic i funcional de la Conselleria de Cultura, Educació i Esport, establix en la disposició addicional quinta que l'Institut Valencià per al desenrotllament de l'Educació a distància s'adscriu a la Direcció General d'Ensenyament.
  
Amb data 27 de setembre de 2005, la direcció del CEED eleva informe proposta, acompanyat de les corresponents sol·licituds per a la renovació de l'autorització de les entitats vinculades que ja estaven autoritzades en el curs 2004/2005.
  
Tenint en compte l'anteriorment exposat, i fent ús de les facultats que em conferix la disposició addicional quinta del Decret 115/2003, d'11 de juliol, resolc:
  
Article únic
  
Autoritzar, per al curs 2005/06, les entitats vinculades al Centre Específic d'Educació a Distància, que se citen en l'annex.
  
DISPOSICIÓ ADDICIONAL
  
La present resolució s'inscriurà en el Registre de Centres docents de la comunitat Valenciana
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari oficial de la Generalitat Valenciana, si bé els seus efectes s'entenen referits al curs 2005/06.
  
Segona
  
Contra la present resolució, que no posa fi a la via administrativa, podrà interposar-se recurs d'alçada davant el conseller de Cultura, Educació i Esport en el termini d'un mes, comptat a partir de l'endemà de la seua publicació en el Diari Oficial de la Generalitat Valenciana, d'acord amb el que disposen els articles 114.1 i 115.1 de la llei 30/1992, del règim Jurídic de les Administracions Públiques i del procediment administratiu comú. Tot això, sense perjuí que s'hi puga exercir qualsevol altre recurs que s'estime oportú.
  
València, 11 d'octubre de 2005.- El director general d'Ensenyament: Josep Vicent Felip i Monlleó,
  
ANNEX
  
ENTITATS VINCULADES AL CENTRE ESPECÍFIC D'EDUCACIÓ A DISTÀNCIA PER AL CURS 2005/2006
  
Entidtat Localitat
  
Acuartelamiento ?Santo Domingo- (Capitanía) València
  
Acuartelamiento OFAP ?San Juan de Ribera- València
  
Associació Iniciatives Solidàries València
  
Associació Xarxa Llíria
  
Bona Gent, amigos del deficiente mental Valencia
  
Centro de Jóvenes Taleia (Fundación Adsis) Valencia
  
Centre Valencià de Solidaritat (Proyecto Hombre) Valencia
  
Fundación Asindown Valencia
  
Fundación Stella Maris Valencia
  
Proyecto Famila Barrio del Carmen Valencia